Tony Collard

Tony Collard (s. 28. heinäkuuta 1961 Utrecht, Alankomaat) on alankomaalainen entinen jääkiekkoilija.

Pelaajaura
Seuraura
Collard debytoi IJCU Dragons Utrechtin miesten joukkueessa Alankomaiden pääsarjassa Eredivisiessa vain 15-vuotiaana kaudella 1976–1977, jolloin hän teki 31 runkosarjaottelussa ikäänsä nähden hienot 41 tehopistettä. Vuodet 1978–1980 Collard pelasi Kanadan OMJHL-junioriliigan London Knightsissa. Hän oli jälkimmäisellä kaudellaan 1979–1980 joukkueen toiseksi paras maalintekijä ja kolmanneksi paras pistemies.

Kaudeksi 1980–1981 Collard palasi kotimaahansa ja siirtyi Heerenveen Flyersin paitaan. Hän voitti vuosina 1981, 1982 ja 1983 sekä Alankomaiden-mestaruuden että Beker Cupin. Collard voitti jälkimmäisen myös vuonna 1984. Viiden Heerenveenissä vietetyn vuoden jälkeen Collard siirtyi kaudeksi 1985–1986 Itävallan pääsarjajoukkue Klagenfurter AC:hen. Hän pelasi joukkueessa neljä kautta, mutta väliin mahtui myös viiden ottelun visiitti Sveitsin Nationalliga A:n EV Zugissa kaudella 1987–1988. 

Kaudeksi 1989–1990 Collard palasi taas kotikaupunkiinsa IJCU Dragons Utrechtiin, jossa hän voitti koko Eredivisien pistepörssin tehoilla 39+58=97. Kaksi seuraavaa kautta päättyi Alankoidan-mestaruuden. Kauden 1991–1992 päätteeksi Collard valittiin myös Eredivisien arvokkaimmaksi pelaajaksi. Vuosina 1994–1996 hän pelasi Utrechtissa Alankomaiden toiseksi korkeimmalla sarjatasolla Tweede Divisiessa. Collard päätti pelaajauransa kauteen 1996–1997, jolloin hän pelasi MBB Builders Utrechtissa HTG-Bokaal ja Beker Cup -turnauksissa.Tony Collard – Eurohockey.com 

Collard palasi kaukaloihin vielä viiden ottelun ajaksi Utrechtissa kaudella 2004–2005. Hän toimi samalla kaudella myös joukkueen päävalmentajana.

Maajoukkueura
Collard edusti Alankomaita A-sarjan MM-kilpailuissa vuonna 1981. Hän pelasi myös B-sarjan MM-kilpailuissa vuosina 1985, 1987, 1990 ja 1992. Hän voitti turnauksen pistepörssin vuonna 1985 tehoilla 9+9=18 sekä vuonna 1992 tehoilla 12+10=22. Collard valittiin molempien turnauksien tähdistökentälliseen. Hän jakoi myös vuoden 1992 turnauksen maalipörssin voiton Itävallan Rick Nasheimin kanssa. Collard valittiin myös turnauksen parhaaksi hyökkääjäksi.

Collard pelasi myös C-sarjan MM-kilpailuissa vuosina 1983 ja 1989. Hän voitti vuoden 1983 turnauksen piste- ja maalipörssin tehoilla 22+8=30 ja jakoi vuoden 1989 turnauksen pistepörssin voiton Jugoslavian Mustafa Bešićin kanssa. Collard pelasi myös Sarajevon olympiakisojen 1984 karsinnoissa.

Tilastot
 1976–1977  IJCU Dragons Utrecht  Alankomaat  31  18  23  41  32  –  –  –  –  –  MM B  –  –  –  –  – 1977–1978  IJCU Dragons Utrecht  NED-2  14  21  33  54  52  –  –  –  –  – 1978–1979  London Knights  OMJHL  64  18  11  29  23  –  –  –  –  – 1979–1980  London Knights  OMJHL  67  41  40  81  52  –  –  –  –  – 1980–1981  Heerenveen Flyers  Alankomaat  40  36  35  71  58  –  –  –  –  –  MM  8  3  1  4  4 1981–1982  Heerenveen Flyers  Alankomaat  38  47  37  84  57  –  –  –  –  – 1982–1983  Heerenveen Flyers  Alankomaat  43  52  54  106  58  –  –  –  –  –  MM C  7  22  8  30  – 1983–1984  Heerenveen Flyers  Alankomaat  38  40  31  71  48  –  –  –  –  –   OQ  –  –  –  –  – 1984–1985  Heerenveen Flyers  Alankomaat  34  62  37  99  60  –  –  –  –  –  MM B  7  9  9  18  –  1985–1986  Klagenfurter AC  ÖEL  37  25  29  54  26  –  –  –  –  – 1986–1987  Klagenfurter AC  ÖEL  40  27  30  57  28  –  –  –  –  –  MM B  2  2  1  3  2 1987–1988  EV Zug  NLA  5  5  3  8  8  –  –  –  –  –   Klagenfurter AC  ÖEL  32  25  22  47  25  –  –  –  –  – 1988–1989  Klagenfurter AC  ÖEL  46  20  32  52  24  –  –  –  –  –  MM C  7  9  14  23  16 1989–1990  IJCU Dragons Utrecht  Alankomaat  39  39  58  97  77  –  –  –  –  –  MM B  7  6  3  9  14 1990–1991  Langhout Reizen Utrecht  Alankomaat  24  20  35  55  58  10  3  21  24  6 1991–1992  SIJ Utrecht  Alankomaat  28  25  31  56  45  7  5  3  8  12  MM B  7  12  10  22  20  1992–1993  Pro Badge Utrecht  Alankomaat  18  14  16  30  46  14  9  23  32  52 1993–1994  SIJ Utrecht  Alankomaat  2  1  1  2  2  –  –  –  –  – 1994–1995  SIJ Utrecht  NED-2  13  9  16  25  45  4  3  4  7  12 1995–1996  SIJ Utrecht  NED-2  4  4  4  8  12  –  –  –  –  – 2004–2005  Het Autoblad Dragons Utrecht  NED-2  5  1  3  4  4  –  –  –  –  – 11 kautta  yhteensä  Alankomaat  335  354  358  712  541  31  17  47  64  70 4 kautta  yhteensä  ÖEL  155  97  113  210  103  –  –  –  –  – 1 kausi  yhteensä  NLA  5  5  3  8  8  –  –  –  –  –

Lähteet

Viitteet

Luokka:Alankomaalaiset jääkiekkoilijat
Luokka:Alankomaalaiset jääkiekkovalmentajat
Luokka:Vuonna 1961 syntyneet
Luokka:Elävät henkilöt